फायरिंग के बीच 20 लाख का 1024 किलो डोडा जब्त, दो पकडे़ गए
गुड़ामालानी क्षेत्र के जालाेर सीमा पर डोडा तस्करों को पकड़ने गई पुलिस पर तस्करों ने फायर किए फिर भी पुलिस जवानों ने जान पर खेलकर दो पिकअप में भरे 10.24 क्विंटल डोडा पोस्त और दो आरोपियों को दबोच लिया। जबकि एस्कॉर्ट टीम की टवेरा में सवार लोग भागने में कामयाब रहे। आरोपियों के कब्जे से एक पिस्टल भी बरामद किया गया है। एसपी परिस देशमुख ने मौके पर थानाधिकारी देवेंद्रसिंह सहित कमांडो और विशेष टीम के सभी पुलिस जवानों को बधाई दी है। इसके अलावा आईजी जोधपुर रेंज ने एसपी से फोन पर बातचीत कर टीम के सभी सदस्यों के कार्य की सराहना की और उन्हें सम्मानित करने की घोषणा की है।
hin_Deva hin_Deva